28. 3. 88 De Europæiske Fællesskabers Tidende Nr. C 80/11 
Udtalelse om forslag til Rådets afgørelse om videreførelse af aktiviteterne i forbindelse med 
videnskabelige og teknologiske fremtidsstudier og vurderinger 
(88/C 80/05) 
Rådet for De europæiske Fællesskaber besluttede den 12. november 1987 under henvisning til 
EØF-traktatens artikel 130 Q at anmode om Det Økonomiske og Sociale Udvalgs udtalelse om 
forslag til Rådets afgørelse om videreførelse af aktiviteterne i forbindelse med videnskabelige og 
teknologiske fremtidsstudier og vurderinger. 
Det forberedende arbejde henvistes til ØSU's sektion for energi, kernekraft og forskning, som 
udpegede Tomas Roseingrave til ordfører. Sektionen vedtog sin udtalelse den 15. januar 1988. 
Det Økonomiske og Sociale Udvalg vedtog på sin 252. plenarforsamling, den 27. januar 1988, uden 
stemmer imod og med to stemmer hverken for eller imod, følgende udtalelse: 
1. Indledning 
1.1. Den foreliggende meddelelse og forslaget til Rådets 
afgørelse, som sektionen i det store og hele kan tiistutte sig, 
drejer sig om videreførelsen af FAST-aktiviteterne. I 
betragtning af at FAST-programmet er et forsknings­
program til forudsigelse af langtidsforandringer inden for 
videnskab og teknologi samt vurdering af disse forandrin­
gers implikationer og konsekvenser for den fremtidige 
udvikling i medlemsstaterne, kan man kun støtte program­
met og den budgetramme, som foreslås til dets gennemfø­
relse. 
1.2. ØSU godkendte forslagene til de to forudgående 
FAST-programmer. I udtalelserne fremlagde det henstil­
linger, som er taget til følge i det foreliggende forslag om 
videreførelse af FAST-aktiviteterne. Af andre ØSU-
dokumenter af særlig relevans i denne sammenhæng skal 
nævnes informationsrapporten om de nye teknologier — 
forskning og udvikling i EF-regi og udtalelsen fra 1986 om 
forslaget til Fællesskabets rammeprogram for F & TU. (J) 
1.3. FAST II forskningsaktiviteterne var centreret om 
fem områder, som alle er af livsvigtig betydning for den 
økonomiske vækst og sociale udvikling i Europa: 
— ændringer i relationerne mellem teknologi, beskæftigel­
se og arbejde, 
— ændringer inden for servicesektoren og ny teknologi, 
— kommunikationsfunktionen — en strategisk problem­
stilling for Europa, 
— fødevaresystemets fremtid, 
— en integreret udnyttelse af de varige naturlige ressour­
cer. 
1.4. Den gennemgang af resultaterne af FAST II, som er 
at finde i den begrundelse, der ledsager Kommissionens 
forslag, giver et imponerende indtryk, men Kommissionen 
går nu nok for vidt, når den siger, at FAST li-programmet 
har bidraget til at: »få offentlige og private beslutningstagere til at forstå, 
at en effektiv langsigtet videnskabs- og teknologipolitik 
ikke udelukkende kan ledes af ønsket om at forbedre 
teknologiudbuddet, men at Europas konkurrencedyg­
tighed også bygger på spredningsprocesserne og evnen 
til at finde nye teknologiske anvendelser, som opfylder 
faktiske sociale behov«. 
Denne indfaldsvinkel til en langsigtet videnskabs- og 
teknologipolitik harmonerer med de prioriteter, ØSU selv 
har opstillet. Der er større opmærksomhed om disse 
prioriteter end for fire år siden, men målet er dog ikke nået 
endnu. Der må arbejdes videre for at fremme denne 
indfaldsvinkel. 
1.5. Det må hilses velkommen, at Kommissionen i den 
begrundelse, der ledsager forslaget til det nye FAST-
program siger, at den desuden er overbevist om, 
»at det er nødvendigt at foretage regelmæssig overvåg­
ning af de videnskabelige og tekniske udviklinger, 
udføre langsigtede fremtidsstudier over Europas mulig­
heder og foretage en nøje vurdering af de sociale følger 
af de nye teknologiers udvikling og udbredelse...« 
Dette er præcis, hvad ØSU gang på gang har efterlyst (2), og 
det kan kun bifalde, at denne indfaldsvinkel kommer til 
udtryk i præamblen til det vedføjede forslag til Rådets 
afgørelse. 
1.6. Forslaget til et nyt FAST-program (1988-1992) kan 
støttes fuldt og helt. De tre opgaver, fremtidstudier, 
vurdering samt teknologisk overvågning, indtager en meget 
vigtig plads i Fællesskabets program for udvikling, 
forskning og teknologi. Sektionen glæder sig over, at 
forudsigelser, baseret på udviklingstendenser inden for 
videnskab og teknologi foreslås kombineret med strategisk 
vurdering af videnskabens og teknologiens rolle i det 
europæiske samfund og videnskabens og teknologiens 
muligheder og konsekvenser for det europæiske samfund i 
det nye FAST-program. 
(!) EFT nr. C 333 af 29. 12. 1986. (2) EFT nr. C 211 af 8. 8. 1983, s. 10, pkt. 1.1. 
Nr. C 80/12 De Europæiske Fællesskabers Tidende 28. 3. 88 
2. Det nye udviklingsstadium i FAST-aktiviteterne 
2.1. Medens FAST II var koblet nøje sammen med det 
forudgående FAST I-program, tager det foreliggende 
forslag et helt nyet udgangspunkt — kendetegnet ved en 
helt anden indfaldsvinkel. 
2.2. Dette nye FAST-program skal ses som en direkte 
reaktion på 
— nye institutionelle strukturer såsom STOA (Scientific 
and Technological Options Assessment) og NOTA i 
Nederlandene (Nederlandenes Organisation for Tekno­
logivurdering), 
— nye programmer, såsom BRITE (Basic Research in 
Industrial Technologies for Europe—Grundforskning i 
Industrielle Teknologier for Europa), ESPRIT (Pro-
gramme stratégique européen de R&D dans le domaine 
des technologies et de l'information — Europæisk 
Strategisk F&U-program inden for Teknologi og 
Information), RACE (F&U-program vedrørende Tele­
kommunikationsteknologi), samt nye aktiviteter som 
CUBE (Concertation Unit for Biotechnology in Euro­
pe), COMETT (Fællesskabets handlingsprogram for 
uddannelse i teknologi), 
— de nye ansvarsområder og opgaver, der følger med Den 
Europæiske Fælles Akt, herunder fremme af større 
økonomisk og social samhørighed inden for Fællesska­
bet, det indre markeds endelige etablering i 1992 samt 
opstillingen af et flerårigt rammeprogram. 
2.3. Der kan kun udtrykkes tilfredshed med den 
fleksibilitet, der har ført til den nye indfaldsvinkel til det 
nye FAST-program, idet man sætter sig for at imødekom­
me de behov, som nye omstændigheder afføder. 
2.4. Et vigtigt træk ved det nye FAST-program er, at det 
skal udvikles gradvis. Dette fremgår klart af pkt. 3 i 
forslagets finansieringsoversigt. 
»Arbejdsprogrammet for det første år (1988) er allerede 
klart fastlagt. Også de vigtigste af de mulige emner for 
forskningen i årene 1989-1992 er fastlagt. 
I løbet af det første år vil Kommissionen fastsætte det 
nærmere indhold i FAST-aktiviteterne for 1989/1990, 
idet den dog vil tage hensyn til fleksibilitetsprincippet. 
I løbet af 1990 vil den færdigbehandle arbejds­
programmet for 1991 og 1992 på baggrund af de 
tidligere års erfaringer.» 
Også denne udviklingsstrategi er godt udformet; indholdet 
af arbejdsprogrammet for 1989/1990 og 1990-1992 bør 
forelægges ØSU til udtalelse i rette tid. 
3. Det ny FAST: grundprincipperne 
3.1. Det første grundprincip går ud på, at FAST-
aktiviteter i højere grad skal inddrages i EF-forskningens 
forskellige planlægningsstadier; også dette princip er godt 
udtænkt. Ordlyden i begrundelsen (s. 4, III, 1. afsnit) og beskrivelsen 
af forskningsaktiviteterne (finansieringsoversigten, s. 1, 
pkt. 3) turde angive, at FAST-programmet vil imødekom­
me de ønsker, som ikke blot »Kommissionen og medlems­
staterne«, men også Det Økonomiske og Sociale Udvalg og 
andre EF-institutioner fremsætter. 
3.2. Det andet princip bag det nye FAST-program går 
ud på at styrke forbindelserne mellem FAST-lignende 
aktiviteter på nationalt plan og Fællesskabets FAST-
program. 
Man kan også støtte dette princip, fordi det harmonerer 
med ØSU's kommentarer i udtalelsen om FAST II. (J) Her 
skal gentages nogle af ØSU's kommentarer fra dengang 
om, a) at man kan tilslutte sig ønsket om at bevare FAST 
som et uafhængigt EF-instrument og b) at det er ønskeligt 
at inddrage medlemsstaterne mere aktivt i FAST-aktivite-
ternes finansiering, drift og udnyttelse. 
4. Det ny FAST's opgaver (indhold og fremgangsmåde) 
4.1. Kommissionen har helt korrekt identificeret de tre 
vigtigste indbyrdes forbundne opgaver i det nye FAST-
program: fremtidsstudier, vurdering og teknologisk 
overvågning. 
4.2. Det er korrekt af Kommissionen at udvælge en 
række nøgleområder af overordnet karakter, som frem­
tidsudsigterne skal være koncentreret om. Hvert enkelt af 
de overordnede områder er af stor betydning for frem­
tidsstudierne og en garanti for, at der vil blive bevilget 
betydelige midler, efterhånden som det ny FAST udvikler 
sig. 
4.3. De tre typer analyser, der planlægges som led i den 
teknologiske vurdering af det ny FAST, vil udgøre et vigtigt 
bidrag til forståelsen og eventuelt støtten til videnskabs- og 
teknologipolitikken; den teknologiske vurdering beskrives 
i det ny FAST på følgende måde: 
»Begrebet vurdering i forbindelse med FAST bør ikke 
forveksles med vurdering af forsknings- eller udvik­
lingsprogrammer. Vurdering i forbindelse med FAST-
aktiviteterne skal forstås som «Technology Assess­
ment« eller «Technologiefolgen-Abschatzung» og har 
til formål at undersøge de videnskabelige og teknologi­
ske udviklingers betydning og følger på kort eller lang 
sigt for forskningens, industriens, økonomiens og 
miljøets enkelte sektorer, for disse sektorer tilsammen, 
og for samfundet som helhed.« 
Ved den strategiske vurdering af videnskab og teknologi 
bør vurderingsprocessen medtage alle dem, som er 
involveret i og som påvirkes af videnskab og teknologi, dvs. 
forskere, kontrahenter, erhvervsledere, brugere, politikere 
og analytikere; der skal lægges særlig vægt på følgevirknin­
gerne og mulighederne med hensyn til den økonomiske 
levestandard og livskvaliteten. 
(i) EFT nr. C 211 af 8. 8. 1983, s. 12, pkt. 3.3. 
28. 3. 88 De Europæiske Fællesskabers Tidende Nr. C 80/13 
4.4. Overvågningen af det ny FAST hænger nøje 
sammen med vurderingen, og der bør lægges stor vægt på 
den erklærede målsætning, som går ud på at udvikle en 
passende metodologi. 
4.5. Fremtidsstudier, vurdering og overvågning er af 
central betydning, fordi de udgør kernen i FAST-
forskningsindsatsen, som er et vigtigt element i planlæg­
ningen af Fællesskabets forskningsprogram. 
5. Iværksættelse af det ny FAST 
5.1. Som allerede nævnt udtrykkes der tilfredshed med, 
at man vil lade det ny FAST udvikle sig gradvis; til sin tid 
bør indholdet af arbejdsprogrammet for 1989/1990 og 
1991/1992 forelægges ØSU til udtalelse. 
5.2. Der er et klart og presserende behov for spredning 
og formidling af resultaterne af FAST II. Det er beklageligt, 
at der i medlemsstaterne består et så ringe kendskab til 
FAST's eksistens, og der bør straks tages skridt til at 
afhjælpe denne utilfredsstillende kendsgerning. Forslaget 
om at gøre spredning og formidling til en prioriteret opgave 
i 1988 kan godkendes. 
5.3. Yderligere analyser af forskningsrapporterne ved­
rørende FAST II er nødvendige, førend disse kan blive til 
lige stor praktisk gavn i samtlige medlemsstater. 5.4. I forbindelse med formidling bør Kommissionen 
anvende et letfatteligt sprog og undgå brug af akronymer, 
som ikke forklares. 
5.5. Indsatsen i henhold til aktionslinje II og III bør ikke 
begrænses til anmodninger fra Kommissionen, men også 
omfatte anmodninger fra Europa-Parlamentet, Det Øko­
nomiske og Sociale Udvalg og andre EF-institutioner. 
5.6. Reaktionerne på rapporten fra evalueringsgruppen 
er et spørgsmål, som fortjener allerstørste opmærksomhed. 
5.7. Forskningsaktiviteterne i henhold til aktionslinje III 
kan også godkendes. 
5.8. Udstationeringen af videnskabsmænd i det ny 
FAST kan måske udgøre et vigtigt bidrag, ikke blot til 
FAST-arbejdet, men også til forskernes Europa, og bør 
gennemføres fleksibelt for at muliggøre størst mulig 
deltagelse fra alle medlemsstater. 
6. Finansielle bestemmelser 
Det bemærkes, at budgetrammen, som harmonerer med 
bestemmelserne i rammeprogrammet, er beskeden i 
forhold til det ny FAST's målsætninger. 
Bruxelles, den 27. januar 1988. 
Alfons MARGOT 
Formand for 
Det Økonomiske og Sociale Udvalg 
Udtalelse om forslag til Rådets direktiv om femte ændring af direktiv 74/651/EØF om 
afgiftsfritagelse ved indførsel af varer i småforsendelser uden erhvervsmæssig karakter inden 
for Fællesskabet (]) 
(88/C 80/06) 
Rådet for De europæiske Fællesskaber besluttede den 9. december 1987 under henvisning til EØF-
traktatens artikel 198 at anmode om Det Økonomiske og Sociale Udvalgs udtalelse om ovennævnte 
forslag. 
Det forberedende arbejde henvistes til ØSU's sektion for industri, handel, håndværk og 
tjenesteydelser, som udpegede Philip H. Noordwal til ordfører. Sektionen vedtog sin udtalelse den 
6. januar 1988. 
Det Økonomiske og Sociale Udvalg vedtog på sin 252. plenarforsamling, den 27. januar 1988, 
enstemmigt følgende udtalelse: 
(i) EFTnr. C 5 af 9. 1. 1988, s. 5.